স্বাধীনতার পরও মুক্তিযুদ্ধ বিরোধীরা বাংলাদেশের বিরুদ্ধে ষড়যন্ত্র অব্যাহত রেখেছে। ১৯৭৫ সালের ১৫ আগস্টের হত্যাযজ্ঞ, ৩ নভেম্বরের জেল হত্যাকাণ্ডসহ অনেক ঘৃণ্য ঘটনা তাদের ষড়যন্ত্রের সাক্ষী হয়ে আছে। আমাদের দুর্ভাগ্য যে এখনো এ দেশে সেই হায়েনাদের কিছু অনুসারী আছে, যারা সেই বিচারের প্রতিবাদ করে, তাণ্ডব সৃষ্টির চেষ্টা করে। আমরা বলে আসছি, একাত্তরের ঘাতকদের ঘৃণা করতে হবে, তাদের প্রগতিবিরোধী চিন্তাচেতনাকে সচেতনভাবে বর্জন করতে হবে। কিন্তু প্রকৃত অর্থে বিপরীত সবকিছু দৃশ্যমান।